Гордей Колесов

**Гордей Евгеньевич Колесов** (18 тамыз 2008 жыл, Мәскеу) — жас шахматшы, вундеркинд. Қытайда 2015 жылы (жасы 6 жыл 5 ай) қытайдың орталық CCTV-1 телеарнасында дарындылар шоуының жеңімпазы, шахмат жарыстарының жеңімпазы, шығармашылық байқаулардың лауреаты, 5 тілді меңгерген (орыс, қытай, испан, ағылшын, француз),  қытайдың 555 идиомасын жатқа біледі. Халықаралық шахмат федерациясының Президенті (ФИДЕ) Кирсан Илюмжинов Гордейді «Шахмат әлемінің кішкентай Буддасы» деп атаған. Гордейдің 3 кішкентай қарындастары бар — Милана, Агата және Есения.

## Өмірбаяны

Гордей Евгеньевич Колесов 2008 жылдың 18 тамыз күні Мәскеу қаласында дүниеге келген. Екі айлық кезінде ата-анасы оны Қытайдың тауарлар мен жабдықтар жеткізуге маманданып отырған Optim Consult компаниясын басқарып келе жатқан, әрі елде 15 жылдан астам уақыт бойы жұмыс істеп жүрген әкесі Евгений Колесовқа, яғни Гуанчжоу қаласына алып барады. Ағылшынша жазылатын есімі: Gordey Kolesov, қытайша: 叶伟国, (пиньинь: Yè Wěi Guó — қытай тілінен аударғанда «Е Ұлы ел» немесе «Е Ұлы мемлекет»). Гордейдің теледидарға алғаш шығуы 2014 жылдың сәуір айында, Алексей Лысенковтың «Сам себе режиссер» атты бағдарламасында басталды, Россия 1. Гордей қытайлық иероглифтерді білімін паш етіп, әрі қытай тіліндегі әнді қарындасы Миланамен бірге орындап беріп, «Слабо» айдарының екі мәрте жеңімпазы атанды.

2014 жылдың қыркүйек айында Гордей ҚХР-дағы Ресей Елшілігінің (Бейжің қаласы) жанындағы шет (ағылшын) тілін тереңдетіп оқытуға арналған жалпы білім беру орта мектебінің экстернатына оқуға түсті. Сонымен бірге оның шахматпен де әуестенуі басталады.

2015 жылдың қаңтар айында Гордей қытайдың орталық теледидарында CCTV-1, дарындылар Шоуына қатысып, оның жеңімпазы атанады. Қытайдың бұқаралық ақпарат құралдары (БАҚ) Гордей әкесімен бірге танымал жүргізуші Чжудан мадаммен қалайша қалжыңдасқаны туралы таңырқап тұрып жазды. Олар сол жүргізушіден қытайлық идиоманың мәнін түсіндіріп беру жайында сауал қойып, оны тығырыққа тіреген. Гордей осыншама табысқа жете білген шетелдіктердің арасындағы бірінші адам болды. Орысша субтитрлері жазылған роликті Қытай арнасындағы Youtube желісінде Евгений Колесов 2015 жылдың ақпан айының соңында жариялады да, бір ғана аптаның ішінде 1 млн көрермендер жинап үлгерді. Кейбір комментаторлардың пікірінше, жас ресейлік азамат ресей-қытай достастығына дипломаттарға қарағанда көбірек үлес қосқан, ол әлі келешекте дипломат болады-ау деп топшылап та отырғандар бар. Қытайлық БАҚ ұлының дарындарын тәрбиелеуде әкесінің қосқан үлесі зор деп танып отыр.

Кішкентай дарындылар Шоуында жеңіске жеткен соң, кішкентай Колесовты 15 миллион адамы бар Гуанчжоу мегаполисіндегі жоғарғы шенеуніктер мен генералдардың балалары оқып, білім алатын жабыр артықшылықты мектепке тегін оқуға шақырды. Бір жылдық оқуға төлемақысы 20 мың АҚШ долларынан астам ақшаны құрайды . Гордейдің ата-анасының атына да Гордейді түсірілімдерге қатыстыру үшін қытайлық телеарналардан ондаған шақырулар келіп түсіп жатады.

2015 жылдың ақпан айында ресей-қытай достастық жылдарының және жастар алмасуының аясында өткізілген «Қытай-Ресей. Достық көпірі» атты ресейлік-қытайлық балалар мен жасөспірімдердің көркемөнер шығармашылығы байқауында да (2014—2015 жылдар) Гордей өзінің салған суретімен күміс медальді иеленді. Сол айдың ішінде оған қытай каллиграфиясын қатты қаламсаппен жазу-2014 бастапқы байқауында оқырмандар сүйіспеншілігі жүлдесі берілді. Байқауға Гордей өзінің каллиграфиялық дарындары туралы әңгімелеп берген видеосы  жіберілді. Гордейден үлгі алу керектігін айтып, жас дарынның (байқаудағы ең жас қатысушы) табыстарын таңырқай бағалаған  ШОС бас хатшысы Дмитрий Мезенцев Гордейге жүлдені өз қолынан табыс етті . «Церемония рәсімі кезінде дарынды ресейлік бала баршаға Су Шидің (қытайлық Сунь әулетінің ақыны. — Еск. ред.) өлеңін айтып беріп, көрермендердің ұзақ шапалағына бөленді». Гордейдің табыстары жайлы тіпті Қытайдың басты ақпараттық агенттігі «Синьхуа» жариялап жазды,.

2015 жылдың сәуір айында Гордей мен оның әкесі Евгенийді «Пусть говорят» бағдарламасының арнайы түсіріліміне шақырылды. Сол уақытта роликті қарағандардың саны 4 млн асып кеткен

2015 жылдың 1 маусымы күні Интернет желісінде қытайдың орталық теледидарында CCTV-1, дарындылар Шоуының гала-концертіндегі ролигі жарияланды. Гордей XVI ғасырдағы қытайдың классикалық «Батысқа сапар» романының кейіпкері, Мешіндердің патшасы Сунь Укунның жасын есептеп айтып беріп, әділ-қазылар мен қытайлық көрермендерді таң қалдырды, танымал қытайлық тележүргізуші Лю Ивэй, орыс баласының монологын тыңдап, диваннан сырғып түсті. Видеоны жариялағаннан кейінгі 3 күннен соң қараушылардың саны жарты миллионнан асып түсті. БАҚ Гордейді вундеркинд деп атады. Гордей Колесовтың әкесі Евгений НТВ арнасына берген сұхбатында, өз ұлын вундеркинд деп атамау керектігін мәлімдеді, оның пікірінше, «Гордей — көпшілік жақсы көретін бала, ол бар болғаны сонша тәртіпті, әрі оқығаннан ләззат алады». Гордейдің роликтерін сонымен қатар, бұл баланың тіл бойынша қабілеттері жайлы мақтап айтатын, РФ ҚМ әскери аудармашылары институтының студенттері мен МГИМО оқитын болашақ дипломаттар қарап жүреді..

Ресейдің еңбек сіңірген әртісі, театр және кино актёрі Михаил Ефремов, 4 маусымдағы «Ұлттық жаңалықтар қызмет» ақпараттық агенттігіне арнап Топ-5 басты жаңалықтарды дайындап отырып, Гордей жайлы былай деп жазған: «Алты жастағы ресейлік вундеркинд Гордей Колесов Қытайдың орталық телеарнасында трансляцияланған таланттар шоуының жеңімпазы бола білді. Гордей бес тілде сөйлей алады, оның шахмат бойынша бірінші разряды бар және ол осы спорт түрінен Ресейдің құрамасының мүшесі болып табылады. Гордей, сен — біздің болашағымызсың, саған бүкіл ел теңескісі келеді!»

Интернетте Гордей түскен роликтер зор танымалдылыққа ие болып отыр, солардың ішіндегі ең көп қаралғандары: «6-жастағы Гордей Колесов Қытайдың орталық ТД-да, ССTV-1», «Гордей Колесов Қытайдың орталық ТД-да дарындылар шоуын жеңіп алды», «Шэньчжэндегі шахмат бойынша І орын», «Гордей Колесов гитарамен орындаған қытайлық ән», «Қытай. Шахмат жаттығуы», «В. В. Маяковский. Қытайға нота», «Қытайдың 475 идиомалары», сондай-ақ ол әкесімен бірге: Сергей Есениннің қытай тіліндегі «Гой, ты, Русь моя Родная»  және Мао Цзэдунның қытай және орыс тілдеріндегі  өлеңдерін оқып тұрған роликтер.

Гордей Колесов әлемде Рубик текшесін тез келтіру бойынша ең жас шеберлердің бірі болып табылады.

2015 жылдың көктемінде Қытайдың екі орталық арналары Гордей жайлы әрі оның отбасы жайлы 2 деректі фильм түсірді.

## Шахматпен әуестену

Гордей шахматпен 2014 жылдың жазынан бастап әуестене бастады, ал сол жылдың қараша айында ол Гуанчжоудың шахмат бойынша біріншілігінде қатысып, күміс жүлдегер ретінде танылады.

2015 жылғы қаңтар айының соңынан бастап, Гордеймен арнайы жаттығулармен сабақ беру үшін Гуанчжоуға көшіп барған Андрей Ободчуктің басшылығымен ол шахматтар бойынша жүйелі оқытуын бастайды. 2014 жылдың қарашасынан бастап 2015 жылдың сәуіріне дейінгі кезеңде Гордей шахмат бойынша бірнеше біліктілік турнирлерінде қатысып үлгерді. 2015 жылдың сәуір айында Гордей Шэньчжэнде шахмат бойынша өткізілген біліктілік турнирінде жеңімпаз атанады да шахмат бойынша бірінші разрядты орындап береді. Чемпион кубогын Гордей қытайлық гроссмейстер, қытайлық әлем чемпиондарының, соның ішінде әйелдер арасындағы үш дүркін әлем чемпионының (2010, 2011, 2013) жаттықтырушысы Е Цзянчуаньның, және де ең жас әйел гроссмейстер Хоу Ифаньның қолынан алды. Таиландта (Паттайя) 2015 жылдың 05-15 мамырында мектеп оқушыларының арасында өткізілген әлем чемпионатында Гордей өзінің жастық санатында жас ресейліктердің арасында үздік нәтиже көрсетіп, ең мықты ондыққа кірді.

## Дереккөздер

Санат:18 тамызда туғандар
Санат:Музыканттар
Санат:Мәскеуде туғандар
Санат:Алфавит бойынша шахматшылар
Санат:Ресей шахматшылары